VS001519
Datum: 2002-04-28T02:00:00.000+02:00
datum_sodbe_i_stopnje: 2003-12-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: zelo lahki primeri
odskodnina: 300.000,00 SIT
opombe: II Ips 707/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

## Škodni dogodek

Prometna nesreča - oškodovanec je bil dan pred obravnavanim škodnim dogodkom prav tako poškodovan v prometni nesreči. V prvi prometni nesreči je utrpel udarnino glave in nateg vratnega mišičja. Posledic prve nezgode ni bilo mogoče razmejiti od posledic druge nezgode.

## Poškodba

Nateg vratnega mišičja.

## Telesne bolečine

270.000,00 SIT Zaradi utrpelih poškodb v nezgodah 27.4.2002 in 28.4.2002 je oškodovanec trpel bolečine srednje intenzivnosti 7 dni (bolečine v vratu in glavobol), bolečine manjše intenzivnosti je trpel kumulativno 3 tedne in sicer 10 dni stalno, nato še 3 mesece občasno po nekaj ur dnevno.

#### Nevšečnosti med zdravljenjem

Zdravljenje oškodovanca bi potekalo tako, da bi 4 dni nosil ovratnico, 3 tedne občasno jemal zdravila proti bolečinam in opravil 10 dnevno fizikalno terapijo, protibolečinske stimulacije in vaje za krepitev vratnega mišičja. Zdravljenje bi bilo zaključeno v 4 tednih, glede na njegov poklic pa največ v 6 tednih. Njegovo zdravljenje pa je trajalo kar 4 mesece, vendar tega ne gre pripisati krivdi povzročitelja škode nastale v prometni nesreči 28.4.2002. Zdravljenje oškodovanca so spremljale nevšečnosti: občasno si je nadeval trdo ovratnico 10 dni, številni obiski pri izbranem zdravniku in kirurgu ter rentgenske obdelave in fizikalna terapija 10-krat.

## Strah

30.000,00 SIT Oškodovanec primarnega strahu ni utrpel, saj prihoda drugega udeleženca prometne nezgode ni videl. Utrpel pa je sekundarni strah manjše intenzitete, ki je povsem izzvenel v 3 mesecih.

## Zmanjšanje življenjske aktivnosti

Zahtevek za prisojo odškodnine za duševne bolečine zaradi zmanjšanja življenjskih aktivnosti je bil zavrnjen, saj objektivnih posledic poškodba z dne 28.4.2002 ni pustila. Pri oškodovancu je podana le minimalna zavrtost vratu, zlasti pri pogledu v desno in predklonu, občutljivost vratnega mišičja pri težkih delih horizontalno, minimalna oviranost pri res težkih delih in pri delih s pogledom navzgor, nekolikšna oviranost pri športnih aktivnostih, pri čemer ni utrpel trajne izgube splošne delovne sposobnosti.

---

ZOR člen 200, 203